אם נזדמן לו בדרך עובד כוכבים חגור סייף טופלו לימינו <i>(ה"ה לעובד כוכבים מקל בידו טופלו לשמאלו) (טור)</i> היו עולים בעליה או יורדים בירידה לא יהא ישראל למטה והעובד כוכבים למעלה <i>(ומ"מ טופלו קצת לימינו) (ר"ן פרק אין מעמידין)</i> ולא ישחה לפניו לעולם. שאל לו להיכן אתה הולך אם היה צריך לילך פרסה יאמר שתי פרסאות אני הולך: <i>הגה: במקום שנהגו לילך במרחץ בלא מכנסיים אסור לילך למרחץ שרוחצים בו עובדי כוכבים ערומים אבל אם הישראל כבר במרחץ ובאו עובדי כוכבים אין צריך לצאת (מרדכי פכ"ה):</i>